OSSERVATORJU EWROPEW TAR-RISKJU: NANTIĊIPAW IL-BIDLA

Objettiv speċifiku 1: Li tingħata bażi għall-iffissar ta’ prijoritajiet għal riċerka u azzjonijiet tal-OSH permezz tal-identifikazzjoni u l-monitoraġġ ta’ xejriet u l-antiċipazzjoni ta’ riskji ġodda u emerġenti relatati mal-OSH billi jitwettaq studju ta’ tbassir fuq skala kbira

Ġie kkompletat il-proġett ta’ Tbassir li jantiċipa r-riskji fuq terminu ta’ żmien itwal assoċjati mal-qasam dejjem jikber malajr ta’ impjiegi ekoloġiċi. Il-proġett temm b’sessjoni ta’ ħidma dwar politika bil-għan li jiġu ttestajti u konsolidati x-xenarji varji li kienu ġew żviluppati, u biex wieħed ikun jista’ jara kif jistgħu jwasslu għal opzjonijiet varji ta’ politika biex jiġu indirizzati l-kwistjonijiet li l-proġett kien qajjem.

Rapport li jenfasizza d-diskrepanzi li jeżistu fil-kuxjenza tagħna dwar ir-riskji potenzjali involuti fit-trattament ta’ nanomaterjali ġie ppubblikat flimkien ma’ database ta’ eżempji ta’ prattika tajba fil-ġestjoni ta’ nanomaterjali manifatturati, kif ukoll enfasizza tali inizjattivi li tabilħaqq jeżistu biex jiġu komunikati r-riskji ta’ nanomaterjali manifatturati.

Objettiv speċifiku 2: Li jingħata input għal sforzi ta’ riċerka u prevenzjoni aktar iffukati permezz tal-eżami u l-analiżi tar-riċerka dwar fatturi tar-riskji u eżiti tas-saħħa

Il-websajt kollaborattiv OSHwiki ġiet żviluppata aktar biż-żieda ta’ ‘seed articles’ (artikoli qosra b’informazzjoni li ma tkunx riċerkata fil-fond) bi tħejjija għal varatura preliminari fl-2013 u varatura sħiħa fl-2014. L-OSHwiki se tippermetti lill-utenti awtorizzati jżidu u ma’ u jimmodifikaw l-informazzjoni li se tagħmel disponibbli, u hija se tkopri suġġetti importanti li jiġu ttrattati minn ħafna organizzazzjonijiet tal-OSH madwar id-dinja.

Objettiv speċifiku 3: Li jiġi appoġġat l-iffissar ta’ prijoritajiet għal riċerka u azzjonijiet tal-OSH billi tingħata ħarsa ġenerali lejn is-sigurtà u s-saħħa fuq il-post tax-xogħol fl-Ewropa bbażata fuq data storika u attwali

Il-proġett Inċentivi Ekonomiċi tal-Aġenzija ġie ffinalizzat, wara li eżamina l-miżuri li pajjiżi fl-Ewropa ħadu biex tiġi stimulata prestazzjoni tajba tal-OSH, pereżempju primjums tal-assigurazzjoni kontra inċidenti jew rati tat-taxxa aktar baxxi, termini bankarji aħjar bħal rati tal-imgħax aktar baxxi, and sussidji mill-Istat. Ġiet ippubblikata gwida li tagħti pariri lill-istituzzjonijiet li jistgħu joffru tali inċentivi.

Objettiv speċifiku 4: Li jiġi stimulat dibattitu dwar, u tiġi żgurata r-rilevanza tas-sejbiet tal-osservatorju permezz ta’ diskussjoni u konsolidazzjoni ma’ gruppi mmirati u benefiċjarji

Sessjoni ta’ ħidma dwar karċinoġeni and kanċer okkupazzjonali organizzata mill-UE-OSHA ġabret fil-qosor l-għarfien attwali tagħna dwar esponimenti rilevanti u kawżi u ċirkustanzi ta’ kanċer relatat max-xogħol.

Flimkien mal-Kunsill Ewropew għas-Sikurezza fit-Trasport, l-Aġenzija organizzat avveniment ta’ sensiblizzazzjoni dwar is-suġġett tal-OSH fis-settur tat-trasport bit-triq, b’fokus partikolari fuq il-parteċipazzjoni tal-ħaddiema f’inizjattivi tal-OSH.

Bħala parti mill-proġett tagħha li għaddu għaddej dwar l-‘implimentazzjoni’ tal-OSH fl-edukazzjoni, l-Aġenzija ppubblikat skeda informattiva u serje ta’ studji tal-każijiet fuq il-prattika tajba fit-taħriġ ta’ għalliema fl-OSH, u fit-twassil ta’ edukazzjoni dwar ir-riskji. L-Aġenzija ħadet sehem ukoll f’għadd ta’ laqgħat u sessjonijiet ta’ ħidma, inkluża waħda organizzata mill-Organizzazzjoni Dinjija tas-Saħħa u oħra min-Netwerk Ewropew għall-Edukazzjoni u t-Taħriġ fis-Sikurezza u s-Saħħa Okkupazzjonali.

L-Aġenzija tuża l-kont Twitter tagħha biex tippromwovi l-azzjonijiet tagħha permezz tal-midja soċjali u bħalissa għandha madwar 6 000 segwaċi.

Objettiv speċifiku 5: Li dawk li jfasslu l-politika u l-fornituri tal-informazzjoni tal-OSH jiġu megħjuna jagħtu appoġġ aħjar lill-intrapriżi permezz tal-implimentazzjoni ta’ stħarriġiet biex tinġabar informazzjoni f’ħin reali dwar il-ġestjoni tal-OSH u riskji emerġenti ewlenin tal-OSH

Fl-2012 ġew ippubblikati erba’ rapporti ta’ analiżi sekondarja bbażati fuq l-Istħarriġ Ewropew tal-Intraprizi dwar Riskji Ġodda u Emerġenti (ESENER) 2009: ‘Management of occupational health and safety and health at work’ (Ġestjoni tas-saħħa okkupazzjonali u tas-sigurtà u s-saħħa fuq il-post tax-xogħol), ‘Worker representation and consultation on health and safety’ (Rappreżentazzjoni u konsultazzjoni tal-ħaddiema dwar is-saħħa u s-sigurtà), ‘Factors associated with effective management of psychosocial risks at work’ (Fatturi assoċjati mal-ġestjoni effettiva ta’ riskji psikosoċjali fuq il-post tax-xogħol) u ‘Drivers and barriers for Management of psychosocial risk management in European enterprises: an exploration of drivers, barriers and needs.’ (Motivaturi u xkiel għall-Ġestjoni tal-ġestjoni tar-riskji psikosoċjali f’intrapriżi Ewropej: esplorazzjoni ta’ motivaturi, xkiel u ħtiġijiet). Barra minn hekk, ġie ppubblikat sinossi ta’ rapport li jiġbor fil-qosor is-sejbiet prinċipali ta’ dawn l-erba’ studji: ‘Nifhmu l-ġestjoni fuq il-post tax-xogħol tas-sigurtà u s-saħħa, ir-riskji psikosoċjali u l-parteċipazzjoni tal-ħaddiema permezz tal-ESENER’.

Evalwazzjoni ex post tal-ESENER ġie ppubblikat f’Diċembru 2012, li ġeneralment ivvalida l-approċċ meħud u identifika xi punti li jistgħu jittejbu f’edizzjoni futura. Ir-rapport ġie ppreżentat lill-The report was presented to the Prevention and Research Advisory Group (Grupp Konsultattiv dwar il-Prevenzjoni u r-Riċerka) (PRAG).

Objettiv speċifiku 6: Li jitfittex konsensus attwali dwar il-prijoritajiet tar-riċerka fl-OSH, u li l-istituti tar-riċerka nazzjonali tal-OSH jitħeġġu jiffissaw prijoritajiet konġunti, ipartu r-riżultati kif ukoll iħeġġu l-inklużjoni ta’ rekwiżiti tal-OSH fi programmi tar-riċerka

Abbozz ta’ rapport finali dwar prijoritajiet tar-riċerka tal-OSH fl-UE għas-snin 2013-20 ġie ppreżentat miċ-Ċentru Tematiku tal-Aġenzija fi tmiem Settembru 2012.

INFORMAZZJONI DWAR L-AMBJENT TAX-XOGĦOL: KONDIVIŻJONI TA' GĦARFIEN DWAR PRATTIKA TAJBA FIL-LIVELL TAL-POST TAX-XOGĦOL

Objettiv speċifiku 1: Li jiġu żviluppati prodotti utli, prattiċi u ta’ kwalità għolja ta’ informazzjoni b’appoġġ għall-Kampanja dwar il-Postijiet tax-Xogħol li Jġibu ’l Quddiem is-Saħħa

Madwar 20 prodott ġew żviluppati għall-bidu tal-kampanja 2012-13 “Naħdmu flimkien biex nevitaw ir-riskji”, fosthom il-Gwida għall-Kampanja, prodotti b’immarkar assoċjat mal-imsieħba soċjali Ewropej, studji tal-każijiet u l-websajt.

Objettiv speċifiku 2: Li jissaħħu miżuri ta’ prevenzjoni permezz tal-għoti ta’ informazzjoni utli u prattika dwar il-prattika tajba fuq setturi u suġġetti ta’ prijorità

Ġew prodotti eżamijiet tad-dokumentazzjoni dwar il-motivazzjoni ta’ min iħaddem u tal-ħaddiema biex jittrattaw il-promozzjoni tas-saħħa fuq il-post tax-xogħol (WHP), flimkien ma’ tliet e-facts dwar it-tabakk (għal min iħaddem, min ipejjep u min ma jpejjipx), li ġew promossi permezz ta’ kampanja żgħira dwar Il-Jum Dinji Bla Tabakk. Ġew ippubblikati aktar e-Facts dwar il-bilanċ bejn ix-xogħol u l-ħajja privata, dwar il-promozzjoni tas-saħħa ta’ ħaddiema żgħażagħ u dwar il-promozzjoni tas-saħħa mentali.

L-UE-OSHA ħadet sehem f’laqgħa konġunta dwar l-integrazzjoni tal-OSH fl-edukazzjoni mal-ILO u n-NIOSH f’Torino fejn ġew ippreżentati materjali ta’ tagħlim tan-NAPO.

Objettiv speċifiku 3: Li jiġu appoġġati miżuri ta’ prevenzjoni permezz tal-iżgurar tar-rilevanza kontinwa ta’ prodotti eżistenti ta’ informazzjoni

Ġiet aġġornata l-informazzjoni dwar it-taqsima multilingwi REACH u CLP fuq il-websajt tal-Aġenzija biex tinġibed l-attenzjoni għall-bidliet fil-leġiżlazzjoni tal-Kimiċi tal-UE, b’fokus speċifiku fuq kwistjonijiet tal-post tax-xogħol. Din saret fil-kuntest ta’ kampanja żgħira li kienet tinkludi organizzazzjonijiet settorjali, imsieħba soċjali, servizzi relatati tal-Kummissjoni, dawk li jfasslu l-politika nazzjonali, u l-helpdesks nazzjonali tar-REACH. Xogħol l-UE-OSHA dwar sustanzi perikolużi, inkluża informazzjoni mmirata lejn l-SMEs, ġie ppreżentat fil-laqgħa tal-grupp SLIC Chemex u fil-laqgħa ACSH WP Chemicals.

Objettiv speċifiku 4: Li jitjiebu l-implimentazzjoni u l-kwalità ta’ valutazzjonijiet tar-riskji f’intrapriżi mikro u żgħar (impjegati bejn 1 u 49) permezz ta’ tkabbir tal-kuxjenza dwar il-ħtieġa għal twettiq ta’ valutazzjoni tar-riskji u kif din għandha ssir

L-Aġenzija żviluppat aktar il-proġett ta’ għodda Interattiva Online għall-Valutazzjoni tar-Riskji (OiRA) kemm fil-livell tal-UE kif ukoll f’dak tal-Istat Membru. Żvilupp bażiku tas-softwer ġie kważi kkompletat fl-2012 u ra l-iżvilupp ta’ għadd limitat ta’ funzjonalitajiet ġodda biex jiġu ssodisfati aħjar il-ħtiġijiet identifikati mis-sħab tal-OiRA. Wara test tal-użabbiltà, inbdew żviluppi ġodda biex titjieb il-faċilità tal-għodda għall-utent. L-Aġenzija kienet attiva ħafna fil-promozzjoni u fl-iżvilupp tal-komunità tal-OiRA, bl-adozzjoni wiesgħa ta’ għodod fil-livell nazzjonali u permezz tal-kumitati ta’ djalogu soċjali settorjali fil-livell tal-UE.

Netwerking u Koordinazzjoni

Aktar żvilupp tan-netwerk b’punti fokali, it-Tmexxija tal-Aġenzija u kollegament ma’ organizzazzjonijiet Ewropej u Internazzjonali.

Bini ta’ kapaċitajiet istituzzjonali fil-Pajjiżi Kandidati u dawk Potenzjalment Kandidati (fondi assenjati).

Koordinazzjoni tal-programmazzjoni u l-evalwazzjoni.